title: 2015 m. birželio 23 d. Tarybos sprendimas (ES) 2015/1016 dėl pozicijos, kurios Europos Sąjungos vardu turi būti laikomasi EEE jungtiniame komitete dėl EEE susitarimo 31 protokolo dėl bendradarbiavimo konkrečiose srityse, nesusijusiose su keturiomis laisvėmis, dalinio pakeitimo

text:
27.6.2015

               LT

               Europos Sąjungos oficialusis leidinys

               L 162/100

         TARYBOS SPRENDIMAS (ES) 2015/1016
   2015 m. birželio 23 d.
   dėl pozicijos, kurios Europos Sąjungos vardu turi būti laikomasi EEE jungtiniame komitete dėl EEE susitarimo 31 protokolo dėl bendradarbiavimo konkrečiose srityse, nesusijusiose su keturiomis laisvėmis, dalinio pakeitimo
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 114 straipsnį kartu su 218 straipsnio 9 dalimi,
   atsižvelgdama į 1994 m. lapkričio 28 d. Tarybos reglamentą (EB) Nr. 2894/94 dėl Europos ekonominės erdvės susitarimo įgyvendinimo tvarkos (1), ypač į jo 1 straipsnio 3 dalį,
   atsižvelgdama į Europos Komisijos pasiūlymą,
   kadangi:

               (1)

               Europos ekonominės erdvės susitarimas (2) (toliau – EEE susitarimas) įsigaliojo 1994 m. sausio 1 d.;

               (2)

               pagal EEE susitarimo 98 straipsnį EEE jungtinis komitetas gali nuspręsti, be kita ko, iš dalies pakeisti jo 31 protokolą;

               (3)

               EEE susitarimo 31 protokole nustatytos bendradarbiavimo konkrečiose srityse, nesusijusiose su keturiomis laisvėmis, nuostatos ir tvarka;

               (4)

               tikslinga tęsti EEE susitarimo susitariančiųjų šalių bendradarbiavimą vykdant veiklą, finansuojamą iš Sąjungos bendrojo biudžeto pagal straipsnius „Vidaus rinkos veikimas ir vystymas, ypač pranešimų, sertifikavimo bei sektorių suderinimo srityse“ ir „Vidaus rinkos įgyvendinimas ir vystymas“;

               (5)

               todėl reikėtų iš dalies pakeisti EEE susitarimo 31 protokolą, kad šis išplėstinis bendradarbiavimas būtų tęsiamas po 2014 m. gruodžio 31 d.;

               (6)

               Sąjungos pozicija EEE jungtiniame komitete turėtų būti grindžiama pridėtu sprendimo projektu,

         PRIĖMĖ ŠĮ SPRENDIMĄ:
   1 straipsnis
   Pozicija, kurios Europos Sąjungos vardu turi būti laikomasi EEE jungtiniame komitete dėl siūlomo EEE susitarimo 31 protokolo dalinio pakeitimo, grindžiama prie šio sprendimo pridėtu to komiteto sprendimo projektu.
   2 straipsnis
   Šis sprendimas įsigalioja jo priėmimo dieną.

      Priimta Liuksemburge 2015 m. birželio 23 d.

            Tarybos vardu

            Pirmininkas

         E. RINKĒVIČS

      (1)  OL L 305, 1994 11 30, p. 6.

      (2)  OL L 1, 1994 1 3, p. 3.

      PROJEKTAS
      EEE JUNGTINIO KOMITETO SPRENDIMAS Nr. …/2015
      … m. … … d.
      kuriuo iš dalies keičiamas EEE susitarimo 31 protokolas dėl bendradarbiavimo konkrečiose srityse, nesusijusiose su keturiomis laisvėmis
      EEE JUNGTINIS KOMITETAS,
      atsižvelgdamas į Europos ekonominės erdvės susitarimą (toliau – EEE susitarimas), ypač į jo 86 ir 98 straipsnius,
      kadangi:

                  (1)

                  tikslinga tęsti EEE susitarimo susitariančiųjų šalių bendradarbiavimą vykdant iš Europos Sąjungos bendrojo biudžeto finansuojamą Sąjungos veiklą, susijusią su vidaus rinkos kūrimu, veikimu ir vystymu;

                  (2)

                  todėl reikėtų iš dalies pakeisti EEE susitarimo 31 protokolą, kad šis išplėstinis bendradarbiavimas būtų tęsiamas po 2014 m. gruodžio 31 d.,

            PRIĖMĖ ŠĮ SPRENDIMĄ:
      1 straipsnis
      EEE susitarimo 31 protokolo 7 straipsnis iš dalies keičiamas taip:

                  1.

                  Po 9 dalies įterpiama ši dalis:
                  „10.   Nuo 2015 m. sausio 1 d. ELPA valstybės dalyvauja Sąjungos veikloje, kuri finansuojama pagal šias 2015 finansinių metų Europos Sąjungos bendrojo biudžeto eilutes:

                              —

                              biudžeto eilutė 02.03.01: „Vidaus rinkos veikimas ir vystymas, ypač pranešimų, sertifikavimo bei sektorių suderinimo srityse“,

                              —

                              biudžeto eilutė 12.02.01: „Vidaus rinkos įgyvendinimas ir vystymas“.“

                  2.

                  3 ir 4 dalyse žodžiai „5–9 dalys“ pakeičiami žodžiais „5–10 dalys“.

            2 straipsnis
      Šis sprendimas įsigalioja kitą dieną po paskutinio pranešimo pagal EEE susitarimo 103 straipsnio 1 dalį (1).
      Jis taikomas nuo 2015 m. sausio 1 d.
      3 straipsnis
      Šis sprendimas skelbiamas Europos Sąjungos oficialiojo leidinio EEE skyriuje ir EEE priede.

         Priimta Briuselyje

               EEE jungtinio komiteto vardu

               Pirmininkas

               EEE jungtinio komiteto

               sekretoriai

         (1)  [Konstitucinių reikalavimų nenurodyta.] [Konstituciniai reikalavimai nurodyti.]


title: 2005 m. gruodžio 12 d.  Tarybos sprendimas dėl Vidaus rinkos derinimo tarnybos (prekių ženklai ir pramoninis dizainas) apeliacinių tarybų pirmininko skyrimo

text:
23.12.2005

               LT

               Europos Sąjungos oficialusis leidinys

               C 327/8

      TARYBOS SPRENDIMAS

   2005 m. gruodžio 12 d.
   dėl Vidaus rinkos derinimo tarnybos (prekių ženklai ir pramoninis dizainas) apeliacinių tarybų pirmininko skyrimo
   (2005/C 327/05)
   EUROPOS SĄJUNGOS TARYBA,
   atsižvelgdama į Europos bendrijos steigimo sutartį,
   atsižvelgdama į 1993 m. gruodžio 20 d. Tarybos reglamentą (EB) Nr. 40/94 dėl Bendrijos prekių ženklo (1), ypač į jo 120 ir 131 straipsnius,
   atsižvelgdama į 2005 m. lapkričio 23 d. Vidaus rinkos derinimo tarnybos (prekių ženklai ir pramoninis dizainas) administracinės tarybos pasiūlytus kandidatus,
   NUSPRENDĖ:
   1 straipsnis
   Paul MAIER, gimęs 1958 m. gegužės 4 d. Strasbūre (Prancūzija), skiriamas Vidaus rinkos derinimo tarnybos (prekių ženklai ir pramoninis dizainas) apeliacinių tarybų pirmininku penkerių metų kadencijai.
   2 straipsnis
   Vidaus rinkos derinimo tarnybos (prekių ženklai ir pramoninis dizainas) administracinė taryba nustato datą, nuo kurios prasideda 1 straipsnyje nurodyta penkerių metų kadencija.

      Priimta Briuselyje, 2005 m. gruodžio 12 d.

            Tarybos vardu

            Pirmininkas

         J. STRAW

      (1)  OL L 11, 1994 1 14 su paskutiniais pakeitimais, padarytais Tarybos reglamentu (EB) Nr. 422/2004 (OL L 70, 2004 3 9, p. 1).


title: 2005/654/BUSP: 2005 m. liepos 29 d. Politinio ir saugumo komiteto sprendimas Darfur/2/2005, dėl ES policijos grupės vadovo/Europos Sąjungos specialiojo įgaliotinio Sudane patarėjo policijos klausimais skyrimo

text:
17.9.2005

               LT

               Europos Sąjungos oficialusis leidinys

               L 241/58

      POLITINIO IR SAUGUMO KOMITETO SPRENDIMAS DARFUR/2/2005
   2005 m. liepos 29 d.
   dėl ES policijos grupės vadovo/Europos Sąjungos specialiojo įgaliotinio Sudane patarėjo policijos klausimais skyrimo
   (2005/654/BUSP)
   POLITINIS IR SAUGUMO KOMITETAS,
   atsižvelgdamas į Europos Sąjungos sutartį, ypač į jos 25 straipsnio trečią pastraipą,
   atsižvelgdamas į 2005 m. liepos 18 d. Tarybos bendruosius veiksmus 2005/557/BUSP dėl Europos Sąjungos civilinių ir karinių veiksmų, skirtų Afrikos Sąjungos misijai Sudano Darfūro regione remti (1), ypač į jų 4 straipsnį,
   kadangi:

               (1)

               2005 m. liepos 18 d. Taryba priėmė Bendruosius veiksmus 2005/556/BUSP dėl Europos Sąjungos specialiojo įgaliotinio (ESSĮ) Sudane skyrimo (2).

               (2)

               ESSĮ užtikrina ES indėlio į AMIS koordinavimą ir nuoseklumą. ESSĮ pavaldi ES koordinavimo grupė Adis Abeboje (AKG), kurią sudaro patarėjas politiniais klausimais, patarėjas kariniais klausimais ir patarėjas policijos klausimais, užtikrina kasdienį ryšių su visais atitinkamais ES dalyviais bei Administraciniu kontrolės ir valdymo centru (AKVC) koordinavimą, laikydamasi Afrikos Sąjungos Adis Abeboje pavaldumo tvarkos siekiant užtikrinti, kad ES parama AMIS II būtų teikiama nuosekliai ir laiku.

               (3)

               ESSĮ patarėjas policijos klausimais, kuris taip pat yra ES policijos grupės vadovas, atsako už ES veiksmų, skirtų policijai remti, kasdienį koordinavimą. ES policijos grupės vadovas/patarėjas policijos klausimais atsako už rėmimo veiksmų policijos komponento kasdienį valdymą ir už personalo bei drausmės klausimus.

               (4)

               Remdamasis ESSĮ rekomendacija, Generalinis Sekretorius–vyriausiasis įgaliotinis pasiūlė, kad ES policijos grupės vadovu/ESSĮ patarėju policijos klausimais būtų skirtas Douglas Brand.

               (5)

               Pagal Bendrųjų veiksmų 2005/557/BUSP 4 straipsnį Taryba įgaliojo Politinį ir saugumo komitetą skirti ES policijos grupės vadovą/ESSĮ patarėją policijos klausimais,

         NUSPRENDĖ:
   1 straipsnis
   Douglas BRAND skiriamas ES policijos grupės vadovu/ESSĮ Sudane patarėju policijos klausimais.
   2 straipsnis
   Šis sprendimas įsigalioja jo priėmimo dieną.

      Priimta Briuselyje, 2005 m. liepos 29 d.

            Politinio ir saugumo komiteto vardu

            Pirmininkas

         J. KING

      (1)  OL L 188, 2005 7 20, p. 46.

      (2)  OL L 188, 2005 7 20, p. 43.


title: 2014/790/ES: 2014 m. lapkričio 10 d. Tarybos sprendimas dėl pozicijos, kurios turi būti laikomasi Europos Sąjungos vardu Jungtiniame komitete, įsteigtame pagal Europos bendrijos bei jos valstybių narių ir Šveicarijos Konfederacijos susitarimą dėl laisvo asmenų judėjimo, dėl to Susitarimo II priedo dėl socialinės apsaugos sistemų koordinavimo pakeitimo

text:
14.11.2014

               LT

               Europos Sąjungos oficialusis leidinys

               L 329/29

         TARYBOS SPRENDIMAS
   2014 m. lapkričio 10 d.
   dėl pozicijos, kurios turi būti laikomasi Europos Sąjungos vardu Jungtiniame komitete, įsteigtame pagal Europos bendrijos bei jos valstybių narių ir Šveicarijos Konfederacijos susitarimą dėl laisvo asmenų judėjimo, dėl to Susitarimo II priedo dėl socialinės apsaugos sistemų koordinavimo pakeitimo

      (2014/790/ES)

   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 48 straipsnį kartu su 218 straipsnio 9 dalimi,
   atsižvelgdama į Europos Komisijos pasiūlymą,
   kadangi:

               (1)

               Europos bendrijos bei jos valstybių narių ir Šveicarijos Konfederacijos susitarimas dėl laisvo asmenų judėjimo (1) (toliau – Susitarimas) buvo pasirašytas 1999 m. birželio 21 d. ir įsigaliojo 2002 m. birželio 1 d.;

               (2)

               Susitarimo 18 straipsnyje nustatyta, kad pagal Susitarimo 14 straipsnį įsteigtas Jungtinis komitetas (toliau – Jungtinis komitetas) gali savo sprendimu priimti Susitarimo II priedo dėl socialinės apsaugos sistemų koordinavimo pakeitimus;

               (3)

               siekiant išsaugoti nuoseklų Sąjungos teisės aktų taikymą ir išvengti administracinių ir galimų teisinių sunkumų, Susitarimo II priedą reikia iš dalies pakeisti – įtraukti naujus Sąjungos teisės aktus, kurie šiuo metu Susitarime nenurodyti;

               (4)

               tikslinga nustatyti poziciją, kurios Sąjungos vardu turi būti laikomasi Jungtiniame komitete dėl Susitarimo II priedo pakeitimo;

               (5)

               todėl Sąjungos pozicija Jungtiniame komitete turėtų būti grindžiama pridedamu sprendimo projektu,

         PRIĖMĖ ŠĮ SPRENDIMĄ:
   1 straipsnis
   Pozicija, kurios Europos Sąjungos vardu turi būti laikomasi Jungtiniame komitete, įsteigtame pagal Europos bendrijos bei jos valstybių narių ir Šveicarijos Konfederacijos susitarimo dėl laisvo asmenų judėjimo 14 straipsnį (toliau – Jungtinis komitetas), grindžiama prie šio sprendimopridedamu Jungtinio komiteto sprendimo projektu.
   Dėl neesminių techninių sprendimo projekto pakeitimų Sąjungos atstovai Jungtiniame komitete gali sutarti be tolesnio Tarybos sprendimo.
   2 straipsnis
   Priimtas Jungtinio komiteto sprendimas skelbiamas Europos Sąjungos oficialiajame leidinyje.
   3 straipsnis
   Šis sprendimas įsigalioja jo priėmimo dieną.

      Priimta Briuselyje 2014 m. lapkričio 10 d.

            Tarybos vardu

            Pirmininkas

         M. MARTINA

      (1)  OL L 114, 2002 4 30, p. 6.

      PROJEKTAS
      Jungtinio komiteto, įsteigto pagal Europos bendrijos bei jos valstybių narių ir Šveicarijos Konfederacijos susitarimą dėl laisvo asmenų judėjimo,
      SPRENDIMAS Nr. …/…
      … m. … … d.
      kuriuo pakeičiamas to Susitarimo II priedas dėl socialinės apsaugos sistemų koordinavimo
      JUNGTINIS KOMITETAS,
      atsižvelgdamas į Europos bendrijos bei jos valstybių narių ir Šveicarijos Konfederacijos susitarimą dėl laisvo asmenų judėjimo (1) (toliau – Susitarimas), ypač į jo 14 ir 18 straipsnius,
      kadangi:

                  (1)

                  Susitarimas buvo pasirašytas 1999 m. birželio 21 d. ir įsigaliojo 2002 m. birželio 1 d.;

                  (2)

                  Susitarimo II priedas dėl socialinės apsaugos sistemų koordinavimo buvo pakeistas 2012 m. kovo 31 d. Jungtinio komiteto sprendimu Nr. 1/2012 (2);

                  (3)

                  Susitarimo II priedą reikia atnaujinti, kad būtų atsižvelgta į nuo to laiko įsigaliojusius ES teisės aktus, ypač į Europos Parlamento ir Tarybos reglamento (EB) Nr. 883/2004 (3) ir Europos Parlamento ir Tarybos reglamento (EB) Nr. 987/2009 (4) pakeitimus, padarytus Komisijos reglamentu (ES) Nr. 1244/2010 (5), Europos Parlamento ir Tarybos reglamentu (ES) Nr. 465/2012 (6) ir Komisijos reglamentu (ES) Nr. 1224/2012 (7);

                  (4)

                  Taip pat reikėtų atsižvelgti į Socialinės apsaugos sistemų koordinavimo administracinės komisijos priimtus sprendimus ir rekomendacijas, siekiant įgyvendinti Reglamentą (EB) Nr. 883/2004 ir Reglamentą (EB) Nr. 987/2009 po to, kai įsigaliojo Jungtinio komiteto Sprendimas Nr. 1/2012;

                  (5)

                  Susitarimo II priedas turėtų būti atnaujintas, atsižvelgiant į susijusių Europos Sąjungos teisės aktų pokyčius,

            NUSPRENDĖ:
      1 straipsnis
      Europos bendrijos bei jos valstybių narių ir Šveicarijos Konfederacijos susitarimo dėl laisvo asmenų judėjimo (toliau – Susitarimas) II priedas iš dalies pakeičiamas taip, kaip išdėstyta šio sprendimo priede.
      2 straipsnis
      Šis sprendimas parengtas anglų, bulgarų, čekų, danų, estų, graikų, ispanų, italų, kroatų, latvių, lenkų, lietuvių, maltiečių, nyderlandų, portugalų, prancūzų, rumunų, slovakų, slovėnų, suomių, švedų, vengrų ir vokiečių kalbomis, tekstas visomis šiomis kalbomis yra autentiškas.
      3 straipsnis
      Šis sprendimas įsigalioja pirmą antro mėnesio po jo priėmimo Jungtiniame komitete dieną.

         Priimta Briuselyje

               Jungtinio komiteto vardu

               Pirmininkas

               Sekretoriai

         (1)  OL L 114, 2002 4 30, p. 6.

         (2)  OL L 103, 2012 4 13, p. 51.

         (3)  2004 m. balandžio 29 d. Europos Parlamento ir Tarybos reglamentas (EB) Nr. 883/2004 dėl socialinės apsaugos sistemų koordinavimo (OL L 166, 2004 4 30, p. 1. Ištaisyta redakcija OL L 200, 2004 6 7, p. 1).

         (4)  2009 m. rugsėjo 16 d. Europos Parlamento ir Tarybos reglamentas (EB) Nr. 987/2009, nustatantis Reglamento (EB) Nr. 883/2004 dėl socialinės apsaugos sistemų koordinavimo įgyvendinimo tvarką (OL L 284, 2009 10 30, p. 1).

         (5)  2010 m. gruodžio 9 d. Komisijos reglamentas (ES) Nr. 1244/2010 (OL L 338, 2010 12 22, p. 35).

         (6)  2012 m. gegužės 22 d. Europos Parlamento ir Tarybos reglamentas (ES) Nr. 465/2012, (OL L 149, 2012 6 8, p. 4).

         (7)  2012 m. gruodžio 18 d. Komisijos reglamentas (ES) Nr. 1224/2012 (OL L 349, 2012 12 19, p. 45).

         PRIEDAS
         Europos bendrijos bei jos valstybių narių ir Šveicarijos Konfederacijos susitarimo dėl laisvo asmenų judėjimo II priedas iš dalies keičiamas taip:

                     1.

                        A skirsnio „Nurodytieji teisės aktai“ 1 punkto tekstas „su pakeitimais, padarytais 2009 m. rugsėjo 16 d. Europos Parlamento ir Tarybos reglamentu (EB) Nr. 988/2009, iš dalies keičiančiu Reglamentą (EB) Nr. 883/2004 dėl socialinės apsaugos sistemų koordinavimo ir nustatančiu jo priedų turinį (1)“ pakeičiamas taip:
                     „su pakeitimais, padarytais

                                 —

                                 2009 m. rugsėjo 16 d. Europos Parlamento ir Tarybos reglamentu (EB) Nr. 988/2009, iš dalies keičiančiu Reglamentą (EB) Nr. 883/2004 dėl socialinės apsaugos sistemų koordinavimo ir nustatančiu jo priedų turinį (2);

                                 —

                                 2010 m. gruodžio 9 d. Komisijos reglamentu (ES) Nr. 1244/2010, kuriuo iš dalies keičiamas Europos Parlamento ir Tarybos reglamentas (EB) Nr. 883/2004 dėl socialinės apsaugos sistemų koordinavimo ir Europos Parlamento ir Tarybos reglamentas (EB) Nr. 987/2009, nustatantis Reglamento (EB) Nr. 883/2004 įgyvendinimo tvarką (3);

                                 —

                                 2012 m. gegužės 22 d. Europos Parlamento ir Tarybos reglamentu (ES) Nr. 465/2012, kuriuo iš dalies keičiamas Reglamentas (EB) Nr. 883/2004 dėl socialinės apsaugos sistemų koordinavimo ir Reglamentas (EB) Nr. 987/2009, nustatantis Reglamento (EB) Nr. 883/2004 įgyvendinimo tvarką (4);

                                 —

                                 2012 m. gruodžio 18 d. Komisijos reglamentu (ES) Nr. 1224/2012, kuriuo iš dalies keičiamas Europos Parlamento ir Tarybos reglamentas (EB) Nr. 883/2004 dėl socialinės apsaugos sistemų koordinavimo ir Europos Parlamento ir Tarybos reglamentas (EB) Nr. 987/2009, nustatantis Reglamento (EB) Nr. 883/2004 įgyvendinimo tvarką (5).“

                     2.

                        A skirsnio „Nurodytieji teisės aktai“ 1 punkto dalis „Taikant šį Susitarimą Reglamentas (EB) Nr. 883/2004 suderinamas taip:“ h punkto 1 papunkčio tekstas „1965 m. kovo 19 d. Federalinis papildomų išmokų įstatymas“ pakeičiamas taip:
                     „2006 m. spalio 6 d. Federalinis papildomų išmokų įstatymas“.

                     3.

                        A skirsnio „Nurodytieji teisės aktai“ 2 punkte po teksto „2009 m. rugsėjo 16 d. Europos Parlamento ir Tarybos reglamentas (EB) Nr. 987/2009, nustatantis Reglamento (EB) Nr. 883/2004 dėl socialinės apsaugos sistemų koordinavimo įgyvendinimo tvarką (6)“ įrašoma:
                     „su pakeitimais, padarytais

                                 —

                                 2010 m. gruodžio 9 d. Komisijos reglamentu (ES) Nr. 1244/2010, kuriuo iš dalies keičiamas Europos Parlamento ir Tarybos reglamentas (EB) Nr. 883/2004 dėl socialinės apsaugos sistemų koordinavimo ir Europos Parlamento ir Tarybos reglamentas (EB) Nr. 987/2009, nustatantis Reglamento (EB) Nr. 883/2004 įgyvendinimo tvarką (7);

                                 —

                                 2012 m. gegužės 22 d. Europos Parlamento ir Tarybos reglamentu (ES) Nr. 465/2012, kuriuo iš dalies keičiamas Reglamentas (EB) Nr. 883/2004 dėl socialinės apsaugos sistemų koordinavimo ir Reglamentas (EB) Nr. 987/2009, nustatantis Reglamento (EB) Nr. 883/2004 įgyvendinimo tvarką (8);

                                 —

                                 2012 m. gruodžio 18 d. Komisijos reglamentu (ES) Nr. 1224/2012, kuriuo iš dalies keičiamas Europos Parlamento ir Tarybos reglamentas (EB) Nr. 883/2004 dėl socialinės apsaugos sistemų koordinavimo ir Europos Parlamento ir Tarybos reglamentas (EB) Nr. 987/2009, nustatantis Reglamento (EB) Nr. 883/2004 įgyvendinimo tvarką (9).“

                     4.

                        A skirsnio „Nurodytieji teisės aktai“ 2 punkto dalyje „Taikant šį Susitarimą Reglamentas (EB) Nr. 987/2009 suderinamas taip:“ išbraukiamas tekstas
                     „2005 m. gruodžio 20 d. Šveicarijos ir Italijos susitarimas, kuriuo nustatoma specialioji sveikatos priežiūros išmokų kompensavimo tvarka“.

                     5.

                        B skirsnyje „Teisės aktai, į kuriuos susitariančiosios šalys deramai atsižvelgia“ po 21 punkto įrašoma:

                                 „22.

                                 2010 m. kovo 3 d. Socialinės apsaugos koordinavimo administracinės komisijos sprendimas Nr. E2 dėl Europos Parlamento ir Tarybos reglamento (EB) Nr. 883/2004 1 straipsnyje apibrėžtų ir elektroniniame kataloge, kuris yra neatsiejama EESSI dalis, išvardytų institucijų duomenų pakeitimo valdymo procedūros nustatymo (10).

                                 23.

                                 2011 m. spalio 19 d. Socialinės apsaugos sistemų koordinavimo administracinės komisijos sprendimas Nr. E3 dėl pereinamojo laikotarpio, apibrėžto Europos Parlamento ir Tarybos reglamento (EB) Nr. 987/2009 95 straipsnyje (11).

                                 24.

                                 2010 m. gruodžio 16 d. Socialinės apsaugos sistemų koordinavimo administracinės komisijos sprendimas Nr. H6 dėl tam tikrų principų taikymo sumuojant laikotarpius pagal Reglamento (EB) Nr. 883/2004 dėl socialinės apsaugos sistemų koordinavimo 6 straipsnį (12).

                                 25.

                                 2011 m. birželio 15 d. Socialinės apsaugos sistemų koordinavimo administracinės komisijos sprendimas Nr. S8 dėl teisės į Reglamento (EB) Nr. 883/2004 dėl socialinės apsaugos sistemų koordinavimo 33 straipsnyje paminėtus protezus, svarbius prietaisus ir kitas dideles išmokas natūra (13).

                                 26.

                                 2011 m. gruodžio 13 d. Socialinės apsaugos sistemų koordinavimo administracinės komisijos sprendimas Nr. U4 dėl Reglamento (EB) Nr. 883/2004 65 straipsnio 6 ir 7 dalyse ir Reglamento (EB) Nr. 987/2009 70 straipsnyje nustatytos kompensavimo tvarkos (14).“

                     6.

                        C skirsnyje „Teisės aktai, į kuriuos susitariančiosios šalys atkreipia dėmesį“ po 2 punkto įrašoma:

                                 „3.

                                 2012 m. kovo 15 d. Socialinės apsaugos sistemų koordinavimo administracinės komisijos rekomendacija Nr. S1 dėl tarpvalstybinės gyvų donorų organų donorystės finansinių aspektų (15).“

            (1)  OL L 284, 2009 10 30, p. 43.

            (2)  OL L 284, 2009 10 30, p. 43.

            (3)  OL L 338, 2010 12 22, p. 35.

            (4)  OL L 149, 2012 6 8, p. 4.

            (5)  OL L 349, 2012 12 19, p. 45.

            (6)  OL L 284, 2009 10 30, p. 1.

            (7)  OL L 338, 2010 12 22, p. 35.

            (8)  OL L 149, 2012 6 8, p. 4.

            (9)  OL L 349, 2012 12 19, p. 45.

            (10)  OL C 187, 2010 7 10, p. 5 (Elektroniniai socialinės apsaugos informacijos mainai).

            (11)  OL C 12, 2012 1 14, p. 6.

            (12)  OL C 45, 2011 2 12, p. 5.

            (13)  OL C 262, 2011 9 6, p. 6.

            (14)  OL C 57, 2012 2 25, p. 4.

            (15)  OL C 240, 2012 8 10, p. 3.


title: 2011/464/ES: 2011 m. liepos 18 d. Tarybos sprendimas dėl Europos Sąjungos ir Naujosios Zelandijos susitarimo, kuriuo iš dalies keičiamas Europos bendrijos ir Naujosios Zelandijos susitarimas dėl abipusio pripažinimo, skirto atitikties vertinimui, pasirašymo Sąjungos vardu

text:
27.7.2011

               LT

               Europos Sąjungos oficialusis leidinys

               L 195/1

         TARYBOS SPRENDIMAS
   2011 m. liepos 18 d.
   dėl Europos Sąjungos ir Naujosios Zelandijos susitarimo, kuriuo iš dalies keičiamas Europos bendrijos ir Naujosios Zelandijos susitarimas dėl abipusio pripažinimo, skirto atitikties vertinimui, pasirašymo Sąjungos vardu
   (2011/464/ES)
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 207 straipsnio 4 dalies pirmą pastraipą kartu su 218 straipsnio 5 dalimi,
   atsižvelgdama į Europos Komisijos pasiūlymą,
   kadangi:

               (1)

               1999 m. sausio 1 d. įsigaliojo (1) Europos bendrijos ir Naujosios Zelandijos susitarimas dėl abipusio pripažinimo, skirto atitikties vertinimui (2) (toliau – Susitarimas dėl abipusio pripažinimo);

               (2)

               2002 m. liepos 8 d. Taryba įgaliojo Komisiją pradėti derybas su Naująja Zelandija dėl Susitarimo dėl abipusio pripažinimo pakeitimo. Sėkmingai baigus derybas, 2009 m. birželio 29 d. Briuselyje buvo parafuotas Europos Sąjungos ir Naujosios Zelandijos susitarimas, kuriuo iš dalies keičiamas Europos bendrijos ir Naujosios Zelandijos susitarimas dėl abipusio pripažinimo, skirto atitikties vertinimui (toliau – Susitarimas);

               (3)

               2009 m. gruodžio 1 d. įsigaliojus Lisabonos sutarčiai, Europos Sąjunga pakeitė Europos bendriją ir perėmė jos teises bei pareigas;

               (4)

               Susitarimas turėtų būti pasirašytas,

         PRIĖMĖ ŠĮ SPRENDIMĄ:
   1 straipsnis
   Sąjungos vardu leidžiama pasirašyti Europos Sąjungos ir Naujosios Zelandijos susitarimą, kuriuo iš dalies keičiamas Europos bendrijos ir Naujosios Zelandijos susitarimas dėl abipusio pripažinimo, skirto atitikties vertinimui (toliau – Susitarimas), su sąlyga, kad minėtas Susitarimas bus sudarytas (3).
   2 straipsnis
   Tarybos pirmininkas įgaliojamas paskirti asmenį (-is), įgaliotą (-us) Sąjungos vardu pasirašyti Susitarimą su sąlyga, kad jis bus sudarytas.
   3 straipsnis
   Šis sprendimas įsigalioja jo priėmimo dieną.

      Priimta Briuselyje 2011 m. liepos 18 d.

            Tarybos vardu

            Pirmininkas

         M. DOWGIELEWICZ

      (1)  OL L 5, 1999 1 9, p. 74.

      (2)  OL L 229, 1998 8 17, p. 62.

      (3)  Susitarimo tekstas bus paskelbtas kartu su sprendimu dėl jo sudarymo.


title: 2015 m. balandžio 29 d. Europos Parlamento sprendimas (ES) 2015/1670 dėl Europos Sąjungos tinklų ir informacijos apsaugos agentūros 2013 finansinių metų sąskaitų

text:
2015 9 30

               LT

               Europos Sąjungos oficialusis leidinys

               L 255/289

      EUROPOS PARLAMENTO SPRENDIMAS (ES) 2015/1670
      2015 m. balandžio 29 d.
      dėl Europos Sąjungos tinklų ir informacijos apsaugos agentūros 2013 finansinių metų sąskaitų
      EUROPOS PARLAMENTAS,

                  —

                  atsižvelgdamas į Europos Sąjungos tinklų ir informacijos apsaugos agentūros 2013 finansinių metų galutines metines finansines ataskaitas,

                  —

                  atsižvelgdamas į Audito Rūmų ataskaitą dėl Europos Sąjungos tinklų ir informacijos apsaugos agentūros 2013 finansinių metų metinių finansinių ataskaitų su Agentūros atsakymais (1),

                  —

                  atsižvelgdamas į Audito Rūmų pagal Sutarties dėl Europos Sąjungos veikimo 287 straipsnį pateiktą 2013 finansinių metų sąskaitų patikimumo ir pagal jas atliktų operacijų teisėtumo ir tvarkingumo patikinimo pareiškimą (2),

                  —

                  atsižvelgdamas į Tarybos 2015 m. vasario 17 d. rekomendaciją dėl patvirtinimo, kad Agentūra įvykdė 2013 finansinių metų biudžetą (05304/2015 – C8–0054/2015),

                  —

                  atsižvelgdamas į Sutarties dėl Europos Sąjungos veikimo 319 straipsnį,

                  —

                  atsižvelgdamas į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (3),

                  —

                  atsižvelgdamas į 2012 m. spalio 25 d. Europos Parlamento ir Tarybos reglamentą (ES, Euratomas) Nr. 966/2012 dėl Sąjungos bendrajam biudžetui taikomų finansinių taisyklių ir kuriuo panaikinamas Tarybos reglamentas (EB, Euratomas) Nr. 1605/2002 (4), ypač į jo 208 straipsnį,

                  —

                  atsižvelgdamas į 2004 m. kovo 10 d. Europos Parlamento ir Tarybos reglamentą (EB) Nr. 460/2004, įsteigiantį Europos tinklų ir informacijos apsaugos agentūrą (5),

                  —

                  atsižvelgdamas į 2013 m. gegužės 21 d. Europos Parlamento ir Tarybos reglamentą (ES) Nr. 526/2013 dėl Europos Sąjungos tinklų ir informacijos apsaugos agentūros (ENISA), kuriuo panaikinamas Reglamentas (EB) Nr. 460/2004 (6), ypač į jo 21 straipsnį,

                  —

                  atsižvelgdamas į 2002 m. lapkričio 19 d. Komisijos reglamentą (EB, Euratomas) Nr. 2343/2002 dėl finansinio pagrindų reglamento, skirto įstaigoms, minėtoms Tarybos reglamento (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento 185 straipsnyje (7),

                  —

                  atsižvelgdamas į 2013 m. rugsėjo 30 d. Komisijos deleguotąjį reglamentą (ES) Nr. 1271/2013 dėl finansinio pagrindų reglamento, taikomo įstaigoms, nurodytoms Europos Parlamento ir Tarybos reglamento (ES, Euratomas) Nr. 966/2012 208 straipsnyje (8), ypač į jo 108 straipsnį,

                  —

                  atsižvelgdamas į Darbo tvarkos taisyklių 94 straipsnį ir V priedą,

                  —

                  atsižvelgdamas į Biudžeto kontrolės komiteto pranešimą (A8–0089/2015),

         1.

            pažymi, kad Europos Sąjungos tinklų ir informacijos apsaugos agentūros galutinėse metinėse finansinėse ataskaitose buvo pateikti Audito Rūmų ataskaitos priede nurodyti duomenys;

         2.

            pritaria Europos Sąjungos tinklų ir informacijos apsaugos agentūros 2013 finansinių metų sąskaitų uždarymui;

         3.

            paveda Pirmininkui perduoti šį sprendimą Europos Sąjungos tinklų ir informacijos apsaugos agentūros vykdomajam direktoriui, Tarybai, Komisijai ir Audito Rūmams ir pasirūpinti, kad jis būtų paskelbtas Europos Sąjungos oficialiajame leidinyje (L serijoje).

               Pirmininkas

            Martin SCHULZ

               Generalinis sekretorius

            Klaus WELLE

         (1)  OL C 442, 2014 12 10, p. 217.

         (2)  Žr. 1 išnašą..

         (3)  OL L 248, 2002 9 16, p. 1.

         (4)  OL L 298, 2012 10 26, p. 1.

         (5)  OL L 77, 2004 3 13, p. 1.

         (6)  OL L 165, 2013 6 18, p. 41.

         (7)  OL L 357, 2002 12 31, p. 72.

         (8)  OL L 328, 2013 12 7, p. 42.


title: 2013 m. rugsėjo 23 d. Tarybos sprendimas 2013/467/BUSP, kuriuo iš dalies keičiamas Sprendimas 2010/576/BUSP dėl Europos Sąjungos policijos misijos vykdant saugumo sektoriaus reformą (SSR) ir jos sąsajos su teisingumo sistema Kongo Demokratinėje Respublikoje (EUPOL RD Congo) ir pratęsiamas jo galiojimas

text:
24.9.2013

               LT

               Europos Sąjungos oficialusis leidinys

               L 252/27

         TARYBOS SPRENDIMAS 2013/467/BUSP
   2013 m. rugsėjo 23 d.
   kuriuo iš dalies keičiamas Sprendimas 2010/576/BUSP dėl Europos Sąjungos policijos misijos vykdant saugumo sektoriaus reformą (SSR) ir jos sąsajos su teisingumo sistema Kongo Demokratinėje Respublikoje (EUPOL RD Congo) ir pratęsiamas jo galiojimas
   EUROPOS SĄJUNGOS TARYBA,
   atsižvelgdama į Europos Sąjungos sutartį, ypač į jos 28 straipsnį, 42 straipsnio 4 dalį ir 43 straipsnio 2 dalį,
   atsižvelgdama į Sąjungos vyriausiojo įgaliotinio užsienio reikalams ir saugumo politikai pasiūlymą,
   kadangi:

               (1)

               2010 m. rugsėjo 23 d. Taryba priėmė Sprendimą 2010/576/BUSP (1), su paskutiniais pakeitimais, padarytais Sprendimu 2012/514/BUSP (2);

               (2)

               2012 m. liepos 13 d. Politinis ir saugumo komitetas patvirtino rekomendaciją pratęsti EUPOL RD Congo įgaliojimus iki 2013 m. rugsėjo 30 d., po kurios seks paskutinis pereinamasis dvylikos mėnesių laikotarpis jos užduotims perduoti;

               (3)

               todėl EUPOL RD Congo įgaliojimai turėtų būti pratęsti paskutiniam pereinamajam laikotarpiui iki 2014 m. rugsėjo 30 d.;

               (4)

               EUPOL RD Congo bus vykdoma tokiomis aplinkybėmis, kurios gali pablogėti ir galėtų kliudyti pasiekti Sutarties 21 straipsnyje nustatytus Sąjungos išorės veiksmų tikslus,

         PRIĖMĖ ŠĮ SPRENDIMĄ:
   1 straipsnis
   Sprendimas 2010/576/BUSP iš dalies keičiamas taip:

               1)

               6 straipsnis iš dalies keičiamas taip:

                           a)

                           įterpiama ši dalis:
                           „1a.   Misijos vadovas atstovauja misijai. Misijos vadovas gali misijos darbuotojams savo bendra atsakomybe suteikti įgaliojimus vykdyti personalo ir finansų reikalų valdymo užduotis.“;

                           b)

                           4 dalis išbraukiama;

               2)

               8 straipsnio 3 dalis pakeičiama taip:
               „3.   Tarptautinių ir vietos darbuotojų įdarbinimo sąlygos ir teisės bei pareigos nustatomos sutartyse, kurias EUPOL RD Congo sudaro su atitinkamais darbuotojais.“;

               3)

               įterpiamas šis straipsnis:
               „13a straipsnis
               Teisinės priemonės
               EUPOL RD Congo turi teisę pirkti paslaugas ir prekes, sudaryti sutartis ir administracinius susitarimus, įdarbinti darbuotojus, turėti banko sąskaitas, įsigyti turtą ir juo disponuoti, vykdyti savo įsipareigojimus ir būti teismo proceso šalimi, kai to reikia šiam sprendimui įgyvendinti.“;

               4)

               14 straipsnis pakeičiamas taip:
               „14 straipsnis
               Finansinės priemonės
               1.   Orientacinė finansavimo suma, skirta su misija susijusioms išlaidoms padengti laikotarpiu nuo 2010 m. spalio 1 d. iki 2011 m. rugsėjo 30 d., yra 6 430 000 EUR.
               Orientacinė finansavimo suma, skirta su misija susijusioms išlaidoms padengti laikotarpiu nuo 2011 m. spalio 1 d. iki 2012 m. rugsėjo 30 d., yra 7 150 000 EUR.
               Orientacinė finansavimo suma, skirta su misija susijusioms išlaidoms padengti laikotarpiu nuo 2012 m. spalio 1 d. iki 2013 m. rugsėjo 30 d., yra 6 750 000 EUR.
               Orientacinė finansavimo suma, skirta su misija susijusioms išlaidoms padengti laikotarpiu nuo 2013 m. spalio 1 d. iki 2014 m. rugsėjo 30 d., yra 6 328 086,95 EUR.
               2.   Visos išlaidos tvarkomos pagal Sąjungos bendrajam biudžetui taikomą tvarką ir taisykles. Trečiųjų valstybių subjektams leidžiama dalyvauti konkursuose dėl sutarčių sudarymo. Komisijai pritarus, misija gali sudaryti techninius susitarimus su valstybėmis narėmis, priimančiąja valstybe, dalyvaujančiomis trečiosiomis valstybėmis ir kitais tarptautiniais subjektais dėl įrangos, paslaugų ir patalpų teikimo EUPOL RD Congo.
               3.   EUPOL RD Congo yra atsakinga už misijos biudžeto įvykdymą. Šiuo tikslu misija pasirašo susitarimą su Komisija.
               4.   Nuo 2013 m. spalio 1 d. EUPOL RD Congo atsako už bet kokius reikalavimus ir įsipareigojimus, atsirandančius vykdant įgaliojimus, išskyrus visus reikalavimus, susijusius su misijos vadovo sunkiu nusižengimu, už kurį atsako pats vadovas.
               5.   Finansinės priemonės turi atitikti 5, 6 ir 9 straipsniuose numatytą EUPOL RD Congo pavaldumo tvarką ir veiklos reikalavimus, įskaitant įrangos suderinamumą ir jos grupių sąveiką.
               6.   Išlaidos laikomos atitinkančiomis reikalavimus nuo šio sprendimo įsigaliojimo dienos.“;

               5)

               18 straipsnio antra pastraipa pakeičiama taip:
               „Jis taikomas nuo 2010 m. spalio 1 d. iki 2014 m. rugsėjo 30 d.“

         2 straipsnis
   Šis sprendimas įsigalioja jo priėmimo dieną.
   Jis taikomas nuo 2013 m. spalio 1 d.

      Priimta Briuselyje 2013 m. rugsėjo 23 d.

            Tarybos vardu

            Pirmininkas

         V. JUKNA

      (1)  2010 m. rugsėjo 23 d. Tarybos sprendimas 2010/576/BUSP dėl Europos Sąjungos policijos misijos vykdant saugumo sektoriaus reformą (SSR) ir jos sąsajos su teisingumo sistema Kongo Demokratinėje Respublikoje (EUPOL RD Congo) (OL L 254, 2010 9 25, p. 33).

      (2)  2012 m. rugsėjo 24 d. Tarybos sprendimas 2012/514/BUSP kuriuo iš dalies keičiamas Sprendimas 2010/576/BUSP dėl Europos Sąjungos policijos misijos vykdant saugumo sektoriaus reformą (SSR) ir jos sąsajos su teisingumo sistema Kongo Demokratinėje Respublikoje (EUPOL RD Congo) ir pratęsiamas jo galiojimas (OL L 257, 2012 9 25, p. 16).


title: 2009 m. balandžio 23 d. Europos Parlamento sprendimas dėl Europos policijos koledžo 2007 finansinių metų biudžeto įvykdymo patvirtinimo

text:
26.9.2009

               LT

               Europos Sąjungos oficialusis leidinys

               L 255/157

         2009 m. balandžio 23 d.
   EUROPOS PARLAMENTO SPRENDIMAS
   dėl Europos policijos koledžo 2007 finansinių metų biudžeto įvykdymo patvirtinimo
   (2009/663/EB)
   EUROPOS PARLAMENTAS,

               —

               atsižvelgdamas į Europos policijos koledžo 2007 finansinių metų galutines metines ataskaitas (1),

               —

               atsižvelgdamas į Audito Rūmų ataskaitą dėl Europos policijos koledžo 2007 finansinių metų galutinių metinių ataskaitų kartu su Koledžo atsakymais (2),

               —

               atsižvelgdamas į 2009 m. vasario 10 d. Tarybos rekomendaciją (5588/2009 – C6–0060/2009),

               —

               atsižvelgdamas į EB sutartį, ypač į jos 276 straipsnį,

               —

               atsižvelgdamas į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (3), ypač į jo 185 straipsnį,

               —

               atsižvelgdamas į 2005 m. rugsėjo 20 d. Tarybos sprendimą 2005/681/TVR, įsteigiantį Europos policijos koledžą (CEPOL) ir panaikinantį Sprendimą 2000/820/TVR (4), ypač į jo 16 straipsnį,

               —

               atsižvelgdamas į 2002 m. lapkričio 19 d. Komisijos reglamentą (EB, Euratomas) Nr. 2343/2002 dėl finansinio pagrindų reglamento, skirto įstaigoms, minėtoms Tarybos reglamento (EB, Euratomas) Nr. 1605/2002 (5) 185 straipsnyje, ypač į jo 94 straipsnį,

               —

               atsižvelgdamas į Darbo tvarkos taisyklių 71 straipsnį ir V priedą,

               —

               atsižvelgdamas į Biudžeto kontrolės komiteto pranešimą ir Piliečių laisvių, teisingumo ir vidaus reikalų komiteto nuomonę (A6–0160/2009),

               1.

               suteikia Europos policijos kodekso direktoriui patvirtinimą, kad Koledžo 2007 finansinių metų biudžetas įvykdytas;

               2.

               išdėsto savo pastabas toliau pateikiamoje rezoliucijoje;

               3.

               paveda Pirmininkui perduoti šį sprendimą ir rezoliuciją, kuri yra neatskiriama jo dalis, Europos policijos koledžo direktoriui, Tarybai, Komisijai ir Audito Rūmams ir pasirūpinti, kad jie būtų paskelbti Europos Sąjungos oficialiajame leidinyje (L serijoje).

            Pirmininkas

         Hans-Gert PÖTTERING

            Generalinis sekretorius

         Klaus WELLE

      (1)  OL C 278, 2008 10 31, p. 51.

      (2)  OL C 311, 2008 12 5, p. 136.

      (3)  OL L 248, 2002 9 16, p. 1.

      (4)  OL L 256, 2005 10 1, p. 63.

      (5)  OL L 357, 2002 12 31, p. 72.
   2009 m. balandžio 23 d.
   EUROPOS PARLAMENTO REZOLIUCIJA
   su pastabomis, sudarančiomis neatskiriamą sprendimo dėl Europos policijos koledžo 2007 finansinių metų biudžeto įvykdymo patvirtinimo dalį
   EUROPOS PARLAMENTAS,

               —

               atsižvelgdamas į Europos policijos koledžo 2007 finansinių metų galutines metines ataskaitas (1),

               —

               atsižvelgdamas į Audito Rūmų ataskaitą dėl Europos policijos koledžo 2007 finansinių metų galutinių metinių ataskaitų kartu su Koledžo atsakymais (2),

               —

               atsižvelgdamas į 2009 m. vasario 10 d. Tarybos rekomendaciją (5588/2009 – C6–0060/2009),

               —

               atsižvelgdamas į EB sutartį, ypač į jos 276 straipsnį,

               —

               atsižvelgdamas į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (3), ypač į jo 185 straipsnį,

               —

               atsižvelgdamas į 2005 m. rugsėjo 20 d. Tarybos sprendimą 2005/681/TVR, įsteigiantį Europos policijos koledžą (CEPOL) ir panaikinantį Sprendimą 2000/820/TVR (4), o ypač į jo 16 straipsnį,

               —

               atsižvelgdamas į 2002 m. lapkričio 19 d. Komisijos reglamentą (EB, Euratomas) Nr. 2343/2002 dėl finansinio pagrindų reglamento, skirto įstaigoms, minėtoms Tarybos reglamento (EB, Euratomas) Nr. 1605/2002 (5) 185 straipsnyje, ypač į jo 94 straipsnį,

               —

               atsižvelgdamas į Darbo tvarkos taisyklių 71 straipsnį ir V priedą,

               —

               atsižvelgdamas į Biudžeto kontrolės komiteto pranešimą ir Piliečių laisvių, teisingumo ir vidaus reikalų komiteto nuomonę (A6–0160/2009),

               A.

               kadangi Koledžas buvo įsteigtas 2001 m. ir pagal Bendrojo finansinio reglamento 185 straipsnio nuostatas pertvarkytas į Bendrijos įstaigą, kuriai nuo 2006 m. sausio 1 d. taikomas agentūroms parengtas Bendrasis finansinis reglamentas,

               B.

               kadangi Europos Audito Rūmai (EAR), remdamiesi tuo, kad viešųjų pirkimų sistema neatitiko Finansinio reglamento nuostatų, savo ataskaitoje Koledžo 2006 finansinių metų metinių finansinių ataskaitų klausimu pateikė išvadą dėl atliktų operacijų teisėtumo ir tvarkos,

               C.

               kadangi Parlamentas 2008 m. balandžio 22 d. patvirtino Koledžo direktoriui, kad Koledžo 2006 finansinių metų biudžetas (6) įvykdytas, ir prie biudžeto įvykdymo patvirtinimo pridėtoje savo rezoliucijoje, inter alia,:

                           —

                           apgailestavo dėl EAR pateiktos išvados, kad Koledžas 2006 m. neįdiegė būtinų sistemų ir procedūrų, kurios suteiktų galimybę parengti finansinę ataskaitą pagal agentūroms taikomo Finansinio pagrindų reglamento reikalavimus,

                           —

                           ragino Koledžą, vadovaujantis savo finansiniu reglamentu, patvirtinti išsamias įgyvendinimo taisykles, įskaitant taikomas siekiant užtikrinti viešųjų pirkimų procedūrų skaidrumą,

                           —

                           paskatino Koledžą nedelsiant ir ne vėliau kaip iki 2008 m. birželio mėn. užtikrinti, kad jo finansinis vadovavimas būtų vykdomas visiškai atsižvelgiant į Finansinio reglamento nuostatas,

                           —

                           paprašė Komisiją įdėmiai kontroliuoti, kaip naudojamas Koledžo biudžetas,

               D.

               kadangi EAR ataskaitoje Koledžo 2007 finansinių metų metinių ataskaitų klausimu pateikė finansinių ataskaitų patikimumo ir atliktų operacijų teisėtumo ir tvarkingumo patikinimo pareiškimą,

               1.

               pažymi, kad, nors EAR 2006 m. patikinimo pareiškimas dėl ataskaitų buvo besąlygiškas, o dėl atliktų operacijų atskleidė tam tikrų trūkumų, 2007 m. patikinimo pareiškime atskleidžiami trūkumai, susiję su finansinėmis ataskaitomis ir atliktomis operacijomis;

               2.

               pabrėžia, kad Koledžas turi griežtai laikytis Finansinio reglamento ir EB viešųjų pirkimų srities teisės aktų ir gerinti savo finansų valdymą, nes tai yra antrieji metai iš eilės, kai EAR iškelia panašius ir (arba) tuos pačius klausimus;

               3.

               prašo Komisiją įdėmiai prižiūrėti, kaip vykdomas Koledžo biudžetas;

               4.

               reiškia susirūpinimą dėl to, kad EAR nustatė atvejų, kai asignavimai buvo naudojami asmeninėms Koledžo darbuotojų išlaidoms padengti; pažymi, kad, EAR nuomone, minėtasis viešųjų lėšų naudojimas asmeniniais tikslais pagal savo pobūdį yra didelio masto;

               5.

               pabrėžia, kad EAR rekomenduoja imtis veiksmų siekiant užtikrinti, jog visos šios lėšos būtų susigrąžintos;

               6.

               yra susirūpinęs, nes atsakingas komitetas gavo neišsamią informaciją apie EAR nustatytą viešųjų lėšų naudojimą asmeniniais tikslais, kad nesilaikyta 2008 m. birželio mėn. termino, nustatyto 2006 m. rezoliucijoje dėl biudžeto įvykdymo patvirtinimo, iki kurio Koledžas turėjo sutvarkyti savo finansų valdymą taip, kad atitiktų Finansinio reglamento nuostatas, ir pakartotinai pažeistos pagrindinės finansinės taisyklės;

               7.

               pažymi, kad Koledžas pažeidė vieningumo ir biudžeto tikslumo principus neįregistruodamas 1 500 000 eurų, gautų iš Komisijos 2007 m. ir skirtų tinkamam programos MEDA įgyvendinimui;

               8.

               reiškia susirūpinimą dėl EAR nustatytų biudžeto valdymo pažeidimų; pažymi, kad tik 5 600 000 eurų įsipareigojimų asignavimų buvo panaudota, tuo tarpu 1 700 000 eurų buvo perkelta; pažymi, kad buvo panaikinta iš ankstesnių metų perkeltų 20 % asignavimų;

               9.

               pažymi, kad iki 2007 m. lapkričio mėn. Koledžas netaikė tinkamos įsipareigojimų apskaitos sistemos, o tai sukėlė didelių biudžeto valdymo sunkumų, pvz., buvo sukuriamos naujos biudžeto eilutės ex nihilo;

               10.

               pažymi, kad 2008 m. sausio 1 d. įsigaliojo įsipareigojimų sistema, įforminama dokumentais popieriuje, o 2008 m. birželio mėn. buvo įgyvendinta kaupimo principu pagrįstos turto apskaitos sistema (angl. ABAC);

               11.

               pažymi, kad EAR negalėjo tiksliai nurodyti viešųjų lėšų, panaudotų asmeninėms Koledžo darbuotojų išlaidoms padengti, sumos ir jų tipo; pažymi, kad Parlamento prašymu pateikta Koledžo informacija apie mobiliųjų telefonų ir automobilių naudojimą, darbuotojų būstų aprūpinimą baldais ir nemokamas darbuotojų vežimo į oro uostus ir traukinių stotis paslaugas; pažymi, kad, Koledžo nuomone, šiuo metu padėtis, susijusi su susigrąžinamomis sumomis, yra tokia:

                           —

                           darbuotojų naudojimasis mobiliaisiais telefonais: 3 405 Didžiosios Britanijos svarai sterlingų už laikotarpį nuo 2007 m. balandžio mėn. iki gruodžio mėn.; visos lėšos susigrąžintos,

                           —

                           darbuotojų naudojimasis automobiliais: 1 157 Didžiosios Britanijos svarai sterlingų už laikotarpį nuo 2007 m. liepos mėn. iki gruodžio mėn.; visos lėšos susigrąžintos; po to automobiliai parduoti,

                           —

                           baldai: 6 625 Didžiosios Britanijos svarai sterlingų už 2007 m. pirktus baldus; po to baldai parduoti,

                           —

                           nemokamos darbuotojų vežimo į oro uostus ir traukinių stotis paslaugos: 9 508 Didžiosios Britanijos svarų sterlingų suma, nustatyta už 2007 m.; pradėtas lėšų susigrąžinimo procesas;

               12.

               neketina priimti neišsamios Koledžo pateiktos informacijos, ypač dėl to, kad duomenys netgi neapima visų 2007 m. ir nenurodytos sumos, gautos pardavus automobilius ir baldus;

               13.

               pabrėžia, kad 2006 m., nepaisant to, kad EAR metinėje ataskaitoje ir 2006 m. rezoliucijoje dėl biudžeto įvykdymo patvirtinimo kritikuota finansinės atskaitomybės stoka, Koledžas ir vėl neparengė 2007 m. biudžeto ir finansų valdymo ataskaitos, nors to buvo reikalaujama pagal jo finansinį reglamentą;

               14.

               reiškia susirūpinimą dėl to, kad nors į tai buvo atkreiptas dėmesys EAR metinėje ataskaitoje ir 2006 m. rezoliucijoje dėl biudžeto įvykdymo patvirtinimo, Koledžas priėmė:

                           —

                           finansinio reglamento įgyvendinimo taisykles tik 2008 m. vasario mėn.,

                           —

                           vidaus viešųjų pirkimų gaires tik 2008 m. rugsėjo mėn., kaip nurodyta jo atsakyme EAR, ir tik 2008 m. spalio mėn., kaip nurodyta jo atsakyme pranešėjui;

                     t. y. daugiau kaip dvejiems metams po to, kai Koledžas tapo agentūra ir jam buvo pradėtas taikyti finansinis reglamentas;

               15.

               reiškia susirūpinimą dėl to, kad Koledžas be išankstinio Komisijos sutikimo 2008 m. patvirtino persvarstytą savo finansinį reglamentą, kuriame yra išimčių nuo Bendrojo finansinio reglamento, visų pirma susijusių su viešųjų pirkimų taisyklėmis;

               16.

               atkreipia dėmesį į tai, kad, priešingai nei nurodoma jo finansiniame reglamente, Koledžas nenusiuntė biudžeto įvykdymo patvirtinimo institucijai 2007 m. vidaus auditų ataskaitos;

         Tebevykstantis OLAF tyrimas

               17.

               pažymi, kad OLAF pradėjo vidaus tyrimą dėl Koledžo;

               18.

               ragina Koledžą, ypač direktorių, glaudžiai bendradarbiauti su OLAF ir teikti visą reikiamą pagalbą siekiant, kad OLAF darbuotojai galėtų atlikti savo pareigas;

               19.

               ragina Koledžą, OLAF ir Komisiją nedelsiant, kai tik bus gauti rezultatai, pateikti juos biudžeto įvykdymo patvirtinimo institucijai;

               20.

               pažymi, kad kitos su sprendimu dėl biudžeto įvykdymo patvirtinimo susijusios pastabos, kurios yra horizontaliojo pobūdžio, pateikiamos savo 2009 m. balandžio 23 d. rezoliucijoje dėl ES agentūrų finansų valdymo ir kontrolės (7).

      (1)  OL C 278, 2008 10 31, p. 51.

      (2)  OL C 311, 2008 12 5, p. 136.

      (3)  OL L 248, 2002 9 16, p. 1.

      (4)  OL L 256, 2005 10 1, p. 63.

      (5)  OL L 357, 2002 12 31, p. 72.

      (6)  OL L 88, 2009 3 31, p. 243.

      (7)  Žr. šio Oficialiojo leidinio p. 206.


title: 2014/558/ES: 2014 m. balandžio 3 d. Europos Parlamento sprendimas dėl Europos Sąjungos 2012 finansinių metų bendrojo biudžeto įvykdymo patvirtinimo, IX skirsnis – Europos duomenų apsaugos priežiūros pareigūnas

text:
5.9.2014

               LT

               Europos Sąjungos oficialusis leidinys

               L 266/142

         EUROPOS PARLAMENTO SPRENDIMAS
   2014 m. balandžio 3 d.
   dėl Europos Sąjungos 2012 finansinių metų bendrojo biudžeto įvykdymo patvirtinimo, IX skirsnis – Europos duomenų apsaugos priežiūros pareigūnas
   (2014/558/ES)
   EUROPOS PARLAMENTAS,

               —

               atsižvelgdamas į Europos Sąjungos 2012 finansinių metų bendrąjį biudžetą (1),

               —

               atsižvelgdamas į Europos Sąjungos 2012 finansinių metų konsoliduotąsias metines ataskaitas (COM(2013) 570 – C7–0281/2013) (2),

               —

               atsižvelgdamas į Audito Rūmų 2012 finansinių metų metinę biudžeto vykdymo ataskaitą kartu su institucijų atsakymais (3),

               —

               atsižvelgdamas į Audito Rūmų pagal Sutarties dėl Europos Sąjungos veikimo 287 straipsnį pateiktą 2012 finansinių metų sąskaitų patikimumo ir pagal jas atliktų operacijų teisėtumo ir tvarkingumo patikinimo pareiškimą (4),

               —

               atsižvelgdamas į Sutarties dėl Europos Sąjungos veikimo 314 straipsnio 10 dalį ir 317, 318 ir 319 straipsnius,

               —

               atsižvelgdamas į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (5), ypač į jo 50, 86, 145, 146 ir 147 straipsnius,

               —

               atsižvelgdamas į 2012 m. spalio 25 d. Europos Parlamento ir Tarybos reglamentą (ES, Euratomas) Nr. 966/2012 dėl Sąjungos bendrajam biudžetui taikomų finansinių taisyklių ir kuriuo panaikinamas Tarybos reglamentas (EB, Euratomas) Nr. 1605/20022 (6), ypač į jo 164, 165 ir 166 straipsnius,

               —

               atsižvelgdamas į Darbo tvarkos taisyklių 77 straipsnį ir VI priedą,

               —

               atsižvelgdamas į Biudžeto kontrolės komiteto pranešimą ir į Piliečių laisvių, teisingumo ir vidaus reikalų komiteto nuomonę (A7–0228/2014),

               1.

               patvirtina Europos duomenų apsaugos priežiūros pareigūnui, kad Europos duomenų apsaugos priežiūros pareigūno 2012 finansinių metų biudžetas įvykdytas;

               2.

               pateikia savo pastabas toliau pateikiamoje rezoliucijoje;

               3.

               paveda Pirmininkui perduoti šį sprendimą ir rezoliuciją, kuri yra neatskiriama jo dalis, Tarybai, Komisijai, Europos Sąjungos Teisingumo Teismui, Audito Rūmams, Europos ombudsmenui bei Europos duomenų apsaugos priežiūros pareigūnui ir pasirūpinti, kad jie būtų paskelbti Europos Sąjungos oficialiajame leidinyje (L serijoje).

            Pirmininkas

         Martin SCHULZ

            Generalinis sekretorius

         Klaus WELLE

      (1)  OL L 56, 2012 2 29.

      (2)  OL C 334, 2013 11 15, p. 1.

      (3)  OL C 331, 2013 11 14, p. 1.

      (4)  OL C 334, 2013 11 15, p. 122.

      (5)  OL L 248, 2002 9 16, p. 1.

      (6)  OL L 298, 2012 10 26, p. 1.


title: 2005/169/EB: 2005 m. vasario 24 d. Tarybos sprendimas, iš dalies keičiantis 2000 m. kovo 27 d. Sprendimą dėl įgaliojimų suteikimo Europolo direktoriui pradėti derybas dėl susitarimų su trečiosiomis valstybėmis ir susijusiomis ne ES institucijomis

text:
2.3.2005

               LT

               Europos Sąjungos oficialusis leidinys

               L 56/14

      TARYBOS SPRENDIMAS

   2005 m. vasario 24 d.
   iš dalies keičiantis 2000 m. kovo 27 d. Sprendimą dėl įgaliojimų suteikimo Europolo direktoriui pradėti derybas dėl susitarimų su trečiosiomis valstybėmis ir susijusiomis ne ES institucijomis
   (2005/169/EB)
   EUROPOS SĄJUNGOS TARYBA,
   atsižvelgdama į Konvencijos dėl Europos policijos biuro įsteigimo (Europolo konvencija) (1) 42 straipsnio 2 dalį, 10 straipsnio 4 dalį ir 18 straipsnį,
   atsižvelgdama į 1998 m. lapkričio 3 d. Tarybos aktą, nustatantį taisykles, reglamentuojančias Europolo išorės santykius su trečiosiomis valstybėmis ir susijusiomis ne Europos Sąjungos institucijomis (2), ypač į to akto 2 straipsnį,
   atsižvelgdama į 1998 m. lapkričio 3 d. Tarybos aktą, nustatantį Europolo iš trečiųjų šalių gaunamą informaciją reglamentuojančias taisykles (3), ypač į to akto 2 straipsnį,
   atsižvelgdama į 1999 m. kovo 12 d. Tarybos aktą, patvirtinantį taisykles, reglamentuojančias Europolo vykdomą asmens duomenų perdavimą trečiosioms valstybėms ir trečiosioms institucijoms (4), ypač į to akto 2 ir 3 straipsnius,
   kadangi:

               (1)

               Dėl operatyvinių reikalavimų ir būtinybės Europolo pagalba veiksmingai kovoti su organizuotomis nusikalstamumo formomis, būtina įtraukti Izraelį į trečiųjų valstybių, su kuriomis Europolo direktorius yra įgaliotas pradėti derybas, sąrašą.

               (2)

               Dėl to 2000 m. kovo 27 d. Tarybos sprendimas (5) turėtų būti iš dalies pakeistas,

         NUSPRENDĖ:
   1 straipsnis
   2000 m. kovo 27 d. Tarybos sprendimas iš dalies keičiamas taip:

               2 straipsnio 1 dalies tekste su antrašte „Trečiosios valstybės“ abėcėlės tvarka pateiktas sąrašas papildomas šia valstybe:

                           „—

                           Izraelis“.

         2 straipsnis
   Šis sprendimas skelbiamas Europos Sąjungos oficialiajame leidinyje.
   3 straipsnis
   Šis sprendimas įsigalioja kitą dieną po jo priėmimo.

      Priimta Briuselyje, 2005 m. vasario 24 d.

            Tarybos vardu

            Pirmininkas

         N. SCHMIT

      (1)  OL C 316, 1995 11 27, p. 2.

      (2)  OL C 26, 1999 1 30, p. 19.

      (3)  OL C 26, 1999 1 30, p. 17.

      (4)  OL C 88, 1999 3 30, p. 1.

      (5)  OL C 106, 2000 4 13, p. 1. Sprendimas su paskutiniais pakeitimais, padarytais 2004 m. gruodžio 2 d. Sprendimu (OL C 317, 2004 12 22, p. 1).


title: 2008 m. gruodžio 22 d. Tarybos sprendimas 2009/29/BUSP dėl Europos Sąjungos ir Somalio Respublikos susitarimo dėl Europos Sąjungos vadovaujamų karinio laivyno pajėgų statuso Somalio Respublikoje vykdant ES karinę operaciją Atalanta sudarymo

text:
15.1.2009

               LT

               Europos Sąjungos oficialusis leidinys

               L 10/27

         TARYBOS SPRENDIMAS 2009/29/BUSP
   2008 m. gruodžio 22 d.
   dėl Europos Sąjungos ir Somalio Respublikos susitarimo dėl Europos Sąjungos vadovaujamų karinio laivyno pajėgų statuso Somalio Respublikoje vykdant ES karinę operaciją „Atalanta“ sudarymo
   EUROPOS SĄJUNGOS TARYBA,
   atsižvelgdama į Europos Sąjungos sutartį, ypač į jos 24 straipsnį,
   atsižvelgdama į pirmininkaujančios valstybės narės rekomendaciją,
   kadangi:

               (1)

               2008 m. gegužės 15 d. Jungtinių Tautų Saugumo Taryba (JTST) priėmė rezoliuciją 1814 (2008), kurioje prašoma valstybių ir regioninių organizacijų imtis priemonių apsaugoti laivus, kurie transportuoja ir teikia Somaliui ir JT leidžiamai veiklai skirtą humanitarinę pagalbą.

               (2)

               2008 m. birželio 2 d. JTST priėmė rezoliuciją 1816 (2008), kuria valstybėms, bendradarbiaujančioms su Somalio Laikinąja Federaline Vyriausybe, suteikiamas leidimas šešis mėnesius nuo rezoliucijos priėmimo dienos įplaukti į Somalio teritorinius vandenis ir pagal taikomą tarptautinę teisę naudotis visomis būtinomis priemonėmis piratavimo veiksmams ir ginkluotiems plėšimams jūroje sustabdyti. 2008 m. gruodžio 2 d. priimta JTST rezoliucija 1846 (2008) šių nuostatų galiojimo laikas pratęsiamas dar 12 mėnesių laikotarpiui.

               (3)

               2008 m. lapkričio 10 d. Taryba priėmė Bendruosius veiksmus 2008/851/BUSP dėl Europos Sąjungos karinės operacijos, skirtos prisidėti prie atgrasymo nuo piratavimo veiksmų ir ginkluotų plėšimų jūroje prie Somalio krantų ir jų prevencijos bei sustabdymo (1) (operacija „Atalanta“).

               (4)

               Šių bendrųjų veiksmų 11 straipsnyje numatyta, kad dėl ES vadovaujamų pajėgų ir jų personalo narių, kurie dislokuoti trečiųjų valstybių sausumos teritorijoje arba veikia trečiųjų valstybių teritoriniuose ar vidaus vandenyse, statuso susitariama Sutarties 24 straipsnyje nustatyta tvarka.

               (5)

               2007 m. rugsėjo 18 d. gavusi Tarybos įgaliojimą pagal Sutarties 24 straipsnį pirmininkaujanti valstybė narė, padedama Generalinio sekretoriaus-vyriausiojo įgaliotinio, vedė derybas dėl Europos Sąjungos ir Somalio Respublikos susitarimo dėl ES vadovaujamų karinio laivyno pajėgų statuso Somalio Respublikoje.

               (6)

               Šis Susitarimas turėtų būti patvirtintas,

         NUSPRENDĖ:
   1 straipsnis
   Europos Sąjungos vardu patvirtinamas Europos Sąjungos ir Somalio Respublikos susitarimas dėl Europos Sąjungos vadovaujamų karinio laivyno pajėgų statuso Somalio Respublikoje.
   Susitarimo tekstas pridedamas prie šio sprendimo.
   2 straipsnis
   Tarybos pirmininkas įgaliojamas paskirti asmenį, įgaliotą pasirašyti šį Europos Sąjungą įpareigojantį susitarimą.
   3 straipsnis
   Šis sprendimas įsigalioja jo priėmimo dieną.
   4 straipsnis
   Šis sprendimas skelbiamas Europos Sąjungos oficialiajame leidinyje.

      Priimta Briuselyje, 2008 m. gruodžio 22 d.

            Tarybos vardu

            Pirmininkas

         B. KOUCHNER

      (1)  OL L 301, 2008 11 12, p. 33.


title: 2007/43/EB: 2006 m. gruodžio 15 d. Europos centrinio banko sprendimas, nustatantis dalyvaujantiems nacionaliniams centriniams bankams Europos centrinio banko kapitalui apmokėti būtinas priemones (ECB/2006/22)

text:
31.1.2007

               LT

               Europos Sąjungos oficialusis leidinys

               L 24/3

      EUROPOS CENTRINIO BANKO SPRENDIMAS

   2006 m. gruodžio 15 d.
   nustatantis dalyvaujantiems nacionaliniams centriniams bankams Europos centrinio banko kapitalui apmokėti būtinas priemones
   (ECB/2006/22)
   (2007/43/EB)
   EUROPOS CENTRINIO BANKO VALDANČIOJI TARYBA,
   atsižvelgdama į Europos centrinių bankų sistemos ir Europos centrinio banko statutą, ypač į jo 28 straipsnio 3 dalį,
   kadangi:

               (1)

               2004 m. balandžio 22 d. Sprendimas ECB/2004/6, nustatantis dalyvaujantiems nacionaliniams centriniams bankams Europos centrinio banko kapitalui apmokėti būtinas priemones (1), nustatė, kaip ir kokia apimtimi eurą įsivedusių valstybių narių nacionaliniai centriniai bankai (NCB) (toliau – dalyvaujantys NCB) privalo apmokėti Europos centrinio banko (ECB) kapitalą 2004 m. gegužės 1 d.

               (2)

               Atsižvelgiant į Bulgarijos ir Rumunijos įstojimą į Europos Sąjungą ir jų atitinkamų NCB prisijungimą prie Europos centrinių bankų sistemos (ECBS) 2007 m. sausio 1 d., 2006 m. gruodžio 15 d. Sprendimas ECB/2006/21 dėl nacionalinių centrinių bankų procentinių dalių Europos centrinio banko kapitalo pasirašymo rakte (2) nustato nuo 2007 m. sausio 1 d. visiems NCB, kurie 2007 m. sausio 1 d. bus ESCB nariais, skiriamus naujus indeksus išplėstame ECB kapitalo pasirašymo rakte (toliau – atitinkamai, indeksai kapitalo rakte ir kapitalo raktas).

               (3)

               ECB pasirašytas kapitalas nuo 2007 m. sausio 1 d. yra 5 760 652 402,58 EUR.

               (4)

               Dėl išplėsto kapitalo rakto turi būti priimtas naujas ECB sprendimas, nuo 2007 m. sausio 1 d. panaikinantis Sprendimą ECB/2004/6 ir nustatantis, kaip ir kokia apimtimi dalyvaujantys NCB privalo apmokėti ECB kapitalą nuo 2007 m. sausio 1 d.

               (5)

               Pagal 2006 m. liepos 11 d. Tarybos sprendimo 2006/495/EB pagal Sutarties 122 straipsnio 2 dalį dėl bendros valiutos įvedimo Slovėnijoje 2007 m. sausio 1 d. (3) 1 straipsnį, Slovėnijai taikyta leidžianti nukrypti nuostata, nurodyta 2003 m. Stojimo akto (4) 4 straipsnyje, panaikinama nuo 2007 m. sausio 1 d.

               (6)

               Pagal 2006 m. gruodžio 30 d. Sprendimą ECB/2006/30 dėl Banka Slovenije atliekamo kapitalo apmokėjimo, užsienio atsargų pervedimo ir įnašo į Europos centrinio banko atsargas ir atidėjimus (5), Banka Slovenije privalo nuo 2007 m. sausio 1 d. apmokėti likusią savo pasirašyto ECB kapitalo dalį, atsižvelgiant į išplėstą kapitalo raktą,

         NUSPRENDĖ:
   1 straipsnis
   Kapitalo apmokėjimo apimtis ir forma
   Kiekvienas dalyvaujantis NCB visiškai apmoka savo pasirašytas ECB kapitalo dalis nuo 2007 m. sausio 1 d. Kiekvienas dalyvaujantis NCB, atsižvelgdamas į Sprendimo ECB/2006/21 2 straipsnyje nustatytus indeksus kapitalo rakte, nuo 2007 m. sausio 1 d. sumoka sumą, nurodytą šalia jo pavadinimo šioje lentelėje:

               Dalyvaujantys NCB

               (EUR)

               Nationale Bank van België/Banque Nationale de Belgique

               142 334 199,56

               Deutsche Bundesbank

               1 182 149 240,19

               Bank of Greece

               104 659 532,85

               Banco de España

               434 917 735,09

               Banque de France

               828 813 864,42

               Central Bank and Financial Services Authority of Ireland

               51 183 396,60

               Banca d'Italia

               721 792 464,09

               Banque centrale du Luxembourg

               9 073 027,53

               De Nederlandsche Bank

               224 302 522,60

               Oesterreichische Nationalbank

               116 128 991,78

               Banco de Portugal

               98 720 300,22

               Banka Slovenije

               18 399 523,77

               Suomen Pankki

               71 708 601,11

         2 straipsnis
   Apmokėto kapitalo koregavimas
   1.   Kiekvienas dalyvaujantis NCB, išskyrus Banka Slovenije, jau apmokėjo visą savo pasirašytą ECB kapitalo dalį, taikomą iki 2006 m. gruodžio 31 d. pagal Sprendimą ECB/2004/6. Atsižvelgiant į tai, kiekvienas iš jų, išskyrus Banka Slovenije, atitinkamai arba perveda papildomą sumą į ECB, arba iš ECB atgauna grąžintiną sumą, kad būtų gautos sumos, nurodytos 1 straipsnyje pateiktoje lentelėje. Banka Slovenije atliekamą kapitalo apmokėjimą reglamentuoja Sprendimas ECB/2006/30.
   2.   Visi pervedimai pagal šį straipsnį atliekami vadovaujantis 2006 m. gruodžio 15 d. Sprendimu ECB/2006/23, nustatančiu Europos centrinio banko kapitalo dalių tarpusavio pervedimų tarp nacionalinių centrinių bankų ir apmokėto kapitalo pakoregavimo sąlygas (6).
   3 straipsnis
   Baigiamosios nuostatos
   1.   Šis sprendimas įsigalioja 2007 m. sausio 1 d.
   2.   Sprendimas ECB/2004/6 panaikinamas nuo 2007 m. sausio 1 d.
   3.   Nuorodos į Sprendimą ECB/2004/6 laikomos nuorodomis į šį sprendimą.

      Priimta Frankfurte prie Maino, 2006 m. gruodžio 15 d.

            ECB pirmininkas

         Jean-Claude TRICHET

      (1)  OL L 205, 2004 6 9, p. 7.

      (2)  Žr. šio Oficialiojo leidinio 1 p.

      (3)  OL L 195, 2006 7 15, p. 25.

      (4)  OL L 236, 2003 9 23, p. 33.

      (5)  Žr. šio Oficialiojo leidinio 17 p.

      (6)  Žr. šio Oficialiojo leidinio 5 p.


title: 2009/232/EB: 2008 m. balandžio 22 d. Europos Parlamento sprendimas dėl Eurojusto 2006 finansinių metų sąskaitų uždarymo

text:
31.3.2009

               LT

               Europos Sąjungos oficialusis leidinys

               L 88/242

         2008 m. balandžio 22 d.

      EUROPOS PARLAMENTO SPRENDIMAS

   dėl Eurojusto 2006 finansinių metų sąskaitų uždarymo
   (2009/232/EB)
   EUROPOS PARLAMENTAS,
   atsižvelgdamas į 2006 finansinių metų Eurojusto galutines metines finansines ataskaitas (1),
   atsižvelgdamas į Audito Rūmų ataskaitą dėl Eurojusto 2006 finansinių metų galutinių metinių finansinių ataskaitų kartu su Eurojusto atsakymais (2),
   atsižvelgdamas į Tarybos 2008 m. vasario 12 d. rekomendaciją (5843/2008 – C6-0084/2008),
   atsižvelgdamas į EB sutartį, ypač į jos 276 straipsnį,
   atsižvelgdamas į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (3), ypač į jo 185 straipsnį,
   atsižvelgdamas į 2002 m. vasario 28 d. Tarybos sprendimą 2002/187/TVR įkurti Eurojustą siekiant sustiprinti kovą su sunkiais nusikaltimais (4), ir ypač į jo 36 straipsnį,
   atsižvelgdamas į 2002 m. lapkričio 19 d. Komisijos reglamentą (EB, Euratomas) Nr. 2343/2002 dėl finansinio pagrindų reglamento, skirto įstaigoms, minėtoms Tarybos reglamento (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (5) 185 straipsnyje, ypač į jo 94 straipsnį,
   atsižvelgdamas į Darbo tvarkos taisyklių 71 straipsnį ir V priedą,
   atsižvelgdamas į Biudžeto kontrolės komiteto pranešimą ir Piliečių laisvių, teisingumo ir vidaus reikalų komiteto nuomonę (A6–0129/2008),

               1.

               pažymi, kad Eurojusto galutinės metinės finansinės ataskaitos pridedamos prie Audito Rūmų ataskaitos;

               2.

               pritaria Eurojusto 2006 finansinių metų sąskaitų uždarymui;

               3.

               paveda Pirmininkui perduoti šį sprendimą Eurojusto administracijos direktoriui, Tarybai, Komisijai ir Audito Rūmams ir pasirūpinti, kad jie būtų paskelbti Europos Sąjungos oficialiajame leidinyje (L serijoje).

            Pirmininkas

         Hans-Gert PÖTTERING

            Generalinis sekretorius

         Harald RØMER

      (1)  OL C 261, 2007 10 31, p. 57.

      (2)  OL C 309, 2007 12 19, p. 111.

      (3)  OL L 248, 2002 9 16, p. 1.

      (4)  OL L 63, 2002 3 6, p. 1.

      (5)  OL L 357, 2002 12 31, p. 72.


title: 2016 m. birželio 16 d. Tarybos sprendimas, kuriuo atnaujinama Bendrijos augalų veislių tarnybos pirmininko kadencija

text:
21.6.2016

               LT

               Europos Sąjungos oficialusis leidinys

               C 223/6

         TARYBOS SPRENDIMAS
   2016 m. birželio 16 d.
   kuriuo atnaujinama Bendrijos augalų veislių tarnybos pirmininko kadencija
   (2016/C 223/07)
   EUROPOS SĄJUNGOS TARYBA,
   atsižvelgdama į 1994 m. liepos 27 d. Tarybos reglamentą (EB) Nr. 2100/94 dėl augalų veislių teisinės apsaugos Bendrijoje (1), ypač į jo 43 straipsnio 2 dalį,
   kadangi:

               (1)

               2011 m. liepos 12 d. Sprendimu (2) Taryba paskyrė Martin EKVAD Bendrijos augalų veislių tarnybos (toliau – Tarnyba) pirmininku;

               (2)

               Martin EKVAD kadencija baigsis 2016 m. rugpjūčio 31 d.;

               (3)

               2016 m. gegužės 4 d., gavusi palankią Tarnybos administracinės tarybos nuomonę, Komisija pasiūlė atnaujinti Martin EKVAD kadenciją,

         PRIĖMĖ ŠĮ SPRENDIMĄ:
   1 straipsnis
   Bendrijos augalų veislių tarnybos pirmininko Martin EKVAD kadencija atnaujinama penkerių metų laikotarpiui nuo 2016 m. rugsėjo 1 d.
   2 straipsnis
   Tarnybos administracinės tarybos pirmininkas įgaliojamas numatyti priemones, kurios yra reikalingos 1 straipsniui įgyvendinti.
   3 straipsnis
   Šis sprendimas įsigalioja jo priėmimo dieną.

      Priimta Liuksemburge 2016 m. birželio 16 d.

            Tarybos vardu

            Pirmininkas

         L. F. ASSCHER

      (1)  OL L 227, 1994 9 1, p. 1.

      (2)  2011 m. liepos 12 d. Tarybos sprendimas dėl Bendrijos augalų veislių tarnybos pirmininko skyrimo (OL C 209, 2011 7 15, p. 18).


title: 2013/232/ES: 2013 m. gegužės 14 d. Tarybos sprendimas, kuriuo skiriamas Europos ekonomikos ir socialinių reikalų komiteto Slovakijai atstovaujantis narys

text:
24.5.2013

               LT

               Europos Sąjungos oficialusis leidinys

               L 138/14

         TARYBOS SPRENDIMAS
   2013 m. gegužės 14 d.
   kuriuo skiriamas Europos ekonomikos ir socialinių reikalų komiteto Slovakijai atstovaujantis narys
   (2013/232/ES)
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 302 straipsnį,
   atsižvelgdama į Slovakijos Vyriausybės pasiūlymą,
   atsižvelgdama į Europos Komisijos nuomonę,
   kadangi:

               (1)

               2010 m. rugsėjo 13 d. Taryba priėmė Sprendimą 2010/570/ES, Euratomas, kuriuo skiriami Europos ekonomikos ir socialinių reikalų komiteto nariai laikotarpiui nuo 2010 m. rugsėjo 21 d. iki 2015 m. rugsėjo 20 d. (1);

               (2)

               pasibaigus Ján GAŠPERAN kadencijai tapo laisva Europos ekonomikos ir socialinių reikalų komiteto nario vieta,

         PRIĖMĖ ŠĮ SPRENDIMĄ:
   1 straipsnis
   Likusiam kadencijos laikui iki 2015 m. rugsėjo 20 d. Europos ekonomikos ir socialinių reikalų komiteto nariu skiriamas Emil MACHYNA, predseda Odborového zväzu KOVO.
   2 straipsnis
   Šis sprendimas įsigalioja jo priėmimo dieną.

      Priimta Briuselyje 2013 m. gegužės 14 d.

            Tarybos vardu

            Pirmininkas

         M. NOONAN

      (1)  OL L 251, 2010 9 25, p. 8.


title: 2004/528/BUSP:2004 m. birželio 28 d. Tarybos sprendimas 2004/528/BUSP, įgyvendinantis Bendrąją poziciją 2004/293/BUSP, atnaujinančią priemones, remiančias veiksmingą Tarptautinio baudžiamojo tribunolo buvusiai Jugoslavijai (TBTBJ) mandato vykdymą

text:
2.7.2004

               LT

               Europos Sąjungos oficialusis leidinys

               L 233/15

      TARYBOS SPRENDIMAS 2004/528/BUSP
   2004 m. birželio 28 d.
   įgyvendinantis Bendrąją poziciją 2004/293/BUSP, atnaujinančią priemones, remiančias veiksmingą Tarptautinio baudžiamojo tribunolo buvusiai Jugoslavijai (TBTBJ) mandato vykdymą
   EUROPOS SĄJUNGOS TARYBA,
   atsižvelgdama į 2003 m. balandžio 16 d. Bendrąją poziciją 2004/293/BUSP (1), ypač į jos 2 straipsnį, siejant su Europos Sąjungos sutarties 23 straipsnio 2 dalimi,
   kadangi:

               (1)

               Bendrąja pozicija 2004/293/BUSP Taryba patvirtino priemones, skirtas užkirsti kelią asmenų, užsiimančių veikla, padedančia laisvėje esantiems asmenims toliau vengti teisingumo už nusikaltimus, už kuriuos TBTBJ jiems pareiškė kaltinimus, patekimui į valstybių narių teritoriją ar jos kirtimui tranzitu.

               (2)

               Remiantis Vyriausiojo įgaliotinio biuro Bosnijai ir Hercegovinai rekomendacijomis, šios priemonės turėtų būti taikomos papildomai nurodytiems asmenims,

         NUSPRENDĖ:
   1 straipsnis
   Bendrosios pozicijos 2004/293/BUSP priede pateiktas asmenų sąrašas pakeičiamas šio sprendimo priede pateiktu sąrašu.
   2 straipsnis
   Šis sprendimas įsigalioja jo priėmimo dieną.
   3 straipsnis
   Šis sprendimas skelbiamas Europos Sąjungos oficialiajame leidinyje.

      Priimta Liuksemburge, 2004 m. birželio 28 d.

            Tarybos vardu

         M. CULLEN

            Pirmininkas

      (1)  OL L 94, 2004 3 31, p. 65.

      PRIEDAS

            „PRIEDAS
            1 straipsnyje nurodytų asmenų sąrašas

                        1.

                        BAGIC, Zeljko
                        Gimimo data/Gimimo vieta: 1960 3 29, Zagrebas
                        Josip sūnus
                        Paso Nr.:
                        Nacionalinis ID Nr. 489
                        Slapyvardžiai: Cicko
                        Adresas:

                        2.

                        BJELICA, Milovan
                        Gimimo data/Gimimo vieta: 1958 10 19, Rogatica, Bosnija ir Hercegovina, JFSR
                        Paso Nr.: 0000148, išduotas 1998 7 26 Srpsko, Sarajeve
                        Nacionalinis ID Nr. 1910958130007
                        Slapyvardžiai: Cicko
                        Adresas: CENTREK bendrovė Pale

                        3.

                        CESIC, Ljubo
                        Gimimo data/Gimimo vieta: 1958 2 20 arba 1966 6 9 (Kroatijos teisingumo ministerijos referencinis dokumentas), Batin, Posusje, JFSR
                        Jozo sūnus
                        Paso Nr.:
                        Nacionalinis ID Nr.
                        Slapyvardžiai: Rojs
                        Adresas: V Poljanice 26, Dubrava, Zagrebas, taip pat gyvena Novacka 62c, Zagrebas

                        4.

                        DILBER, Zeljko
                        Gimimo data/Gimimo vieta: 1955 2 2, Travnik
                        Drago sūnus
                        Paso Nr.:
                        Nacionalinis ID Nr. 185581
                        Slapyvardžiai:
                        Adresas: 17 Stanka Vraza, Zadaras

                        5.

                        ECIM, Ljuban
                        Gimimo data/Gimimo vieta: 1964 1 6, Sviljanac, Bosnija ir Hercegovina, JFSR.
                        Paso Nr.: 0144290, išduotas 1998 11 21 Bania Luka. Galioja iki 2003 11 21.
                        ID: 601964100083
                        Slapyvardžiai:
                        Adresas: Ulica Stevana Mokranjca 26, Bania Luka, BiH

                        6.

                        KARADZIC, Aleksandar
                        Gimimo data/Gimimo vieta: 1973 5 14, Sarajevo Centar, Bosnija ir Hercegovina, JFSR
                        Paso Nr.: 0036395. Galiojo iki 1998 10 12
                        Slapyvardžiai: Sasa
                        Adresas:

                        7.

                        KARADZIC, Ljiljana (mergautinė pavardė: ZELEN)
                        Gimimo data/Gimimo vieta: 1945 11 27, Sarajevo Centar, Bosnija ir Hercegovina, JFSR
                        Vojo ir Anka duktė
                        Paso Nr./ID Nr.:
                        Slapyvardžiai
                        Adresas:

                        8.

                        KESEROVIC, Dragomir
                        Gimimo data/Gimimo vieta: 1957 7 8, Bania Luka
                        ... sūnus
                        Paso Nr.:
                        Nacionalinis ID Nr.
                        Slapyvardžiai:
                        Adresas:

                        9.

                        KIJAC, Dragan
                        Gimimo data/Gimimo vieta: 1955 10 6, Sarajevas
                        ... sūnus
                        Paso Nr.:
                        Nacionalinis ID Nr.
                        Slapyvardžiai:
                        Adresas:

                        10.

                        KOJIC, Radomir
                        Gimimo data/Gimimo vieta: 1950 11 23, Bijela Voda, Sokolac Canton, Bosnija ir Hercegovina, JFSR
                        Milanko ir Zlatana sūnus
                        Pasas/ID: Pasas 4742002 išduotas 2002 m. Sarajeve. Galioja iki 2007 m.; ID 03DYA1935.
                        Išduota 2003 m. liepos 7 d. Sarajeve.
                        Slapyvardžiai: Mineur arba Ratko
                        Adresas: 115 Trifka Grabeza, Pale arba viešbutis KRISTAL, Jahorina

                        11.

                        KOVAC, Tomislav
                        Gimimo data/Gimimo vieta: 1959 12 4, Sarajevas, Bosnija ir Hercegovina, JFSR
                        Vaso sūnus
                        ID Nr: 412959171315
                        Slapyvardžiai: Tomo
                        Adresas: Bijela, Juodkalnija; ir Pale, Bosnija ir Hercegovina

                        12.

                        KRASIC, Petar
                        Gimimo data/Gimimo vieta:
                        Paso Nr./ID Nr.:
                        Slapyvardžiai:
                        Adresas:

                        13.

                        KUJUNDZIC, Predrag
                        Gimimo data/Gimimo vieta: 1961 1 30, Suho Pole, Doboj, Bosnija ir Hercegovina, JFSR
                        Vasilija sūnus
                        ID Nr: 30011961120044
                        Slapyvardis: Predo
                        Adresas: Doboj, Bosnija ir Hercegovina

                        14.

                        LUKOVIC, Milorad Ulemek
                        Gimimo data/Gimimo vieta: 1968 5 15, Belgradas, Serbija, JFSR
                        Paso Nr./ID Nr.:
                        Slapyvardžiai: Legija (padirbta ID IVANIC, Zeljko vardu)
                        Adresas: slapstosi

                        15.

                        MAKSAN, Ante
                        Gimimo data/Gimimo vieta: 1967 2 7, Pakostane, prie Zadaras
                        Blaz sūnus
                        Paso Nr.: 1944207
                        Nacionalinis ID Nr.
                        Slapyvardžiai: Djoni
                        Adresas: Proloska 15, Pakostane, Zadar

                        16.

                        MANDIC, Momcilo
                        Gimimo data/Gimimo vieta: 1954 5 1, Kalinovik, Bosnija ir Hercegovina, JFSR
                        Paso Nr. 0121391, išduotas 1999 5 12, Srpsko Sarajeve, Bosnija ir Hercegovina
                        Nacionalinis ID Nr. JMB 0105954171511
                        Slapyvardžiai: Momo
                        Adresas: „GITROS“ diskoteka Pale

                        17.

                        MICEVIC, Jelenko
                        Gimimo data/Gimimo vieta: 1947 8 8, Borci prie Konjic, Bosnija ir Hercegovina, JFSR
                        Luka ir Desenka, mergautinė pavardė Simic, sūnus Simic
                        Paso Nr./ID Nr.:
                        Slapyvardžiai: Filaret
                        Adresas: Milesevo vienuolynas, Serbija ir Juodkalnija

                        18.

                        NINKOVIC, Milan
                        Gimimo data/Gimimo vieta: 1943 6 15, Doboj
                        ... sūnus
                        Paso Nr.:
                        Nacionalinis ID Nr. manoma, kad turi 2 ID korteles
                        Slapyvardžiai:
                        Adresas:

                        19.

                        OSTOJIC, Velibor
                        Gimimo data/Gimimo vieta: 1945 8 8, Celebici, Foca
                        Jozo sūnus
                        Paso Nr.:
                        Nacionalinis ID Nr. dar neturimas
                        Slapyvardžiai:
                        Adresas:

                        20.

                        PETRAC, Hrvoje
                        Gimimo data/Gimimo vieta: 1955 8 25, Slavonski Brod
                        ... sūnus
                        Paso Nr.: Kroatijos paso numeris 01190016
                        Nacionalinis ID Nr.
                        Slapyvardžiai:
                        Adresas:

                        21.

                        PUHALO, Branislav
                        Gimimo data/Gimimo vieta: 1963 8 30, Foca
                        Djuro sūnus
                        Paso Nr.:
                        Nacionalinis ID Nr. 3008963171929
                        Slapyvardžiai:
                        Adresas:

                        22.

                        RATIC, Branko
                        Gimimo data/Gimimo vieta: 1957 11 26, MIHALJEVCI SL POZEGA, Bosnija ir Hercegovina, JFSR
                        Paso Nr.: 0442022, išduotas 1999 9 17 Bania Luka. Galioja iki 2003 9 17
                        ID Nr: 2611957173132
                        Slapyvardžiai:
                        Adresas: Ulica Krfska 42, Bania Luka, Bosnija ir Hercegovina

                        23.

                        ROGULJIC, Slavko
                        Gimimo data/Gimimo vieta: 1952 5 15, SRPSKA CRNJA HETIN, Serbija, JFSR
                        Paso Nr./ID Nr.: galiojantis pasas 3747158, išduotas 2002 4 12 Bania Luka.
                        Galioja iki 2007 4 14. Negaliojantis pasas 0020222, išduotas 1988 8 25 Bania Luka. Galioja iki 2003 8 25.
                        ID Nr: 1505952103022. ID nurodyti du vaikai.
                        Slapyvardžiai:
                        Adresas: 21 Vojvode Misica, Laktasi, Bosnija ir Hercegovina

                        24.

                        SAROVIC, Mirko
                        Gimimo data/Gimimo vieta: 1956 9 16, Rusanovici–Rogatica
                        ... sūnus
                        Paso Nr.: 4363471, išduotas Srpsko Sarajeve, galioja iki 2008 m. spalio 8 d.
                        Nacionalinis ID Nr. 1609956172657
                        Slapyvardžiai:
                        Adresas: Bjelopoljska 42, 71216 Srpsko Sarajevas

                        25.

                        SPAJIC, Ratomir
                        Gimimo data/Gimimo vieta: 1957 4 8, Konjic
                        ... sūnus
                        Paso Nr.:
                        Nacionalinis ID Nr. 0804957172662
                        Slapyvardžiai:
                        Adresas:

                        26.

                        VRACAR, Milenko
                        Gimimo data/Gimimo vieta: 1956 5 15, Nisavici, Prijedor, Bosnija ir Hercegovina, JFSR
                        Paso Nr./ID Nr.: galiojantis pasas 3965548, išduotas 2002 8 29 Bania Luka. Galioja iki 2007 8 29. Negaliojantys pasai 0280280, išduotas 1999 12 4 Bania Luka (galioja iki 2004 12 4) ir 0062130, išduotas 1998 9 16 Bania Luka (galioja iki 2003 9 16)
                        Slapyvardžiai:
                        Adresas: 14 Save Ljuboje, Banja Luka, Bosnija ir Hercegovina.

                        27.

                        ZOGOVIC, Milan
                        Gimimo data/Gimimo vieta: 1939 10 7, Dobrusa
                        Jovan sūnus
                        Paso Nr.:
                        Nacionalinis ID Nr. dar neturimas
                        Slapyvardžiai:
                        Adresas:“


title: 2013 m. gruodžio 2 d. Tarybos sprendimas, kuriuo skiriami Kroatijai, Vengrijai, Portugalijai ir Jungtinei Karalystei atstovaujantys Darbuotojų saugos ir sveikatos patariamojo komiteto nariai ir pakaitiniai nariai

text:
7.12.2013

               LT

               Europos Sąjungos oficialusis leidinys

               C 358/3

         TARYBOS SPRENDIMAS
   2013 m. gruodžio 2 d.
   kuriuo skiriami Kroatijai, Vengrijai, Portugalijai ir Jungtinei Karalystei atstovaujantys Darbuotojų saugos ir sveikatos patariamojo komiteto nariai ir pakaitiniai nariai
   2013/C 358/04
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo,
   atsižvelgdama į 2003 m. liepos 22 d. Tarybos sprendimą, įsteigiantį Darbuotojų saugos ir sveikatos patariamąjį komitetą (1), ypač į jo 3 straipsnį,
   atsižvelgdama į valstybių narių vyriausybių Tarybai pateiktus kandidatų sąrašus,
   kadangi:

               (1)

               2013 m. balandžio 22 d. sprendimu (2) Taryba paskyrė Darbuotojų saugos ir sveikatos patariamojo komiteto narius ir pakaitinius narius laikotarpiui nuo 2013 m. balandžio 22 d. iki 2016 m. vasario 28 d., išskyrus kai kuriuos narius;

               (2)

               Kroatijos, Vengrijos, Portugalijos ir Jungtinės Karalystės vyriausybės pateikė kandidatūrų kelioms vietoms užimti,

         PRIĖMĖ ŠĮ SPRENDIMĄ:
   1 straipsnis
   Darbuotojų saugos ir sveikatos patariamojo komiteto nariais ir pakaitiniais nariais laikotarpiui iki 2016 m. vasario 28 d. skiriami:
   I.   VYRIAUSYBIŲ ATSTOVAI

               Šalis

               Nariai

               Pakaitiniai nariai

               Kroatija

               Zdravko MURATTI

               Inga ŽIC
               Ilija TADIĆ

               Portugalija

               António SANTOS

   II.   PROFESINIŲ SĄJUNGŲ ATSTOVAI

               Šalis

               Nariai

               Pakaitiniai nariai

               Vengrija

               Károly GYÖRGY

               Szilárd SOMLAI

   III.   DARBDAVIŲ ORGANIZACIJŲ ATSTOVAI

               Šalis

               Nariai

               Pakaitiniai nariai

               Kroatija

               Admira RIBIČIĊ

               Nenad SEIFERT
               Milica JOVANOVIĆ

               Jungtinė Karalystė

               Hannah MURPHY

         2 straipsnis
   Narius ir pakaitinius narius, kurių kandidatūros dar nepateiktos, Taryba paskirs vėliau.
   3 straipsnis
   Šis sprendimas įsigalioja jo priėmimo dieną.

      Priimta Briuselyje 2013 m. gruodžio 2 d.

            Tarybos vardu

            Pirmininkas

         E. GUSTAS

      (1)  OL C 218, 2003 9 13, p. 1.

      (2)  OL C 120, 2013 4 26, p. 7.


title: 2012 m. rugsėjo 24 d. Tarybos sprendimas, kuriuo priimama Tarybos pozicija dėl 2012 finansinių metų Europos Sąjungos taisomojo biudžeto Nr. 4 projekto

text:
25.9.2012

               LT

               Europos Sąjungos oficialusis leidinys

               C 288/2

         TARYBOS SPRENDIMAS
   2012 m. rugsėjo 24 d.
   kuriuo priimama Tarybos pozicija dėl 2012 finansinių metų Europos Sąjungos taisomojo biudžeto Nr. 4 projekto
   2012/C 288/02
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 314 straipsnį, kartu su Europos atominės energijos bendrijos steigimo sutartimi, ypač jos 106a straipsniu,
   atsižvelgdama į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (1) su paskutiniais pakeitimais, padarytais 2010 m. lapkričio 24 d. Europos Parlamento ir Tarybos reglamentu (ES, Euratomas) Nr. 1081/2010 (2), ypač į jo 37 straipsnį,
   kadangi:

               —

               2012 finansinių metų Sąjungos biudžetas galutinai buvo priimtas 2011 m. gruodžio 1 d. (3),

               —

               2012 m. birželio 20 d. Komisija pateikė pasiūlymą dėl 2012 finansinių metų bendrojo biudžeto taisomojo biudžeto Nr. 4 projekto,

         NUSPRENDĖ:
   Vienintelis straipsnis
   2012 m. rugsėjo 24 d. Tarybos pozicija dėl 2012 finansinių metų Europos Sąjungos taisomojo biudžeto Nr. 4 projekto buvo priimta.
   Visą pozicijos tekstą galima rasti arba atsisiųsti Tarybos interneto svetainėje: http://www.consilium.europa.eu/

      Priimta Briuselyje 2012 m. rugsėjo 24 d.

            Tarybos vardu

            Pirmininkas

         A. D. MAVROYIANNIS

      (1)  OL L 248, 2002 9 16, p. 1, su klaidų ištaisymais OL L 25, 2003 1 30, p. 43 ir OL L 99, 2007 4 14, p. 18.

      (2)  OL L 311, 2010 11 26, p. 9.

      (3)  OL L 56, 2012 2 29, su klaidų ištaisymais OL L 79, 2012 3 19, p. 1 ir OL L 184, 2012 7 13, p. 19.

      PRIEDAS

         LAIŠKO PROJEKTAS

                     nuo

                     :

                     Tarybos Pirmininko

                     kam

                     :

                     Europos Parlamento Pirmininkui

               Gerbiamasis Pirmininke,
         Atskiru pranešimu perduodu Jums Tarybos poziciją dėl 2012 finansinių metų taisomojo biudžeto Nr. 4 projekto, kurią 2012 m. rugsėjo 19 d. priėmė Taryba.
         Pagarbiai